SPALI ออกหุ้นกู้ 1 พันลบ. อายุ 3 ปี ชูดอกเบี้ย 2.24%
SPALI ออกหุ้นกู้ 1 พันลบ. อายุ 3 ปี ดอกเบี้ย 2.24% เสนอขายรายใหญ่ หวังรองรับการขยายธุรกิจและเป็นเงินทุนหมุนเวียน
7 ก.ย. 2559

บริษัท ศุภาลัย จำกัด (มหาชน) หรือ SPALI ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่า 1,000 ล้านบาท อายุ 3 ปี ครบกำหนดไถ่ถอนปี พ.ศ.2562 อัตราดอกเบี้ยคงที่ 2.24% ต่อปี จ่ายดอกเบี้ยทุก 6 เดือนตลอดอายุหุ้นกู้ โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ จองซื้อวันที่ 5-6 ก.ย.59 ผ่านธนาคารยูโอบี เป็นผู้จัดการการจัดจำหน่ายหุ้นกู้
บริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้อยู่ที่ระดับ “A” แนวโน้มอันดับเครดิต “คงที่” เมื่อวันที่ 28 ธ.ค. 58
ทั้งนี้ บริษัทมีวัตถุประสงค์ในการนำเงินที่ได้รับจากการออกและเสนอขายหุ้นกู้ในครั้งนี้ เพื่อรองรับการขยายธุรกิจของบริษัท และ/หรือเพื่อใช้เป็นเงินทุนหมุนเวียน